|  |  |
| --- | --- |
| **Kriterij za odabir**  | **Bodovi**  |
| **1**  | **Broj stanovnika naselja u kojem se ulaganje provodi**  | **Najviše 20**  |
|    | Naselja unutar JLS-a u sastavu LAG-a do 499 stanovnika  | 20  |
|    | Naselja unutar JLS-a u sastavu LAG-a od 500 do 999 stanovnika | 17 |
|    | Naselja unutar JLS-a u sastavu LAG-a od 1000 do 1999 stanovnika | 15  |
|  | Naselja unutar JLS-a u sastavu LAG-a od 2000 do 5000 stanovnika | 10 |
| **2**  | **Tip  ulaganja/prioritetno ulaganje**  | **Najviše 20**  |
|    | ulaganje u rekonstrukciju (sa ili bez opremanja)  | 20  |
|    | ulaganje u izgradnju (sa ili bez opremanja) | 15 |
|    | ulaganje u opremanje | 10 |
| **3** | **Doprinos kvaliteti života (potencijalni korisnici)**  | **Najviše 20**  |
|    | **Ulaganje u javno dostupnu infrastrukturu** otvorenu za sve pojedince i sve interesne skupine: javne zelene površine – parkovi i sl.; pješačka staza (koja nije sastavni dio ceste); pješačke zone; otvoreni odvodni kanali (koji nisu sastavni dio ceste); groblja (komunalna infrastruktura i prateće građevine); javne prometne površine (trgovi, pothodnici, nadvožnjaci, javne stube i prolazi koji nisu sastavni dio ceste); tržnice; dječja igrališta, sportske građevine, rekreacijske zone na rijekama i jezerima, biciklistička staza (koja nije sastavni dio ceste), tematski putovi i parkovi, turistički informativni centri i dr. – sukladno listi prihvatljivih troškova  | 20  |
|    | **Ulaganje u multifunkcionalnu društvenu infrastrukturu** za javnu uporabu: društveni domovi/kulturni centri, vatrogasni domovi i spremišta, planinarski domovi i skloništa, objekti za slatkovodni sportski ribolov (ribički dom, nadstrešnica i drugo) | 17 |
|    | **Ulaganja u građevine** za ostvarivanje organizirane njege, odgoja, obrazovanja i zaštite djece do polaska u osnovnu školu (dječji vrtići, rekonstrukcija i opremanje prostora za izvođenje programa predškole u osnovnim školama te rekonstrukcija i opremanje prostora za igraonice pri knjižnicama, zdravstvenim, socijalnim, kulturnim i sportskim ustanovama, udrugama te drugim pravnim osobama u kojima se provode kraći programi odgojno-obrazovnog rada s djecom rane i predškolske dobi | 15  |
| **NAJVEĆI MOGUĆI BROJ BODOVA**  | **60** |
| **PRAG PROLAZNOSTI**  | **35**  |

Da bi projekt unutar tipa operacije 3.1.1. bio prihvatljiv za dodjelu potpore, korisnik mora imati minimalan broj bodova od 35 bodova (prag prolaznosti).

**Kriterij odabira 1: BROJ STANOVNIKA NASELJA U KOJEM SE ULAGANJE PROVODI**

Kao lokacija ulaganja se smatra katastarska čestica na kojoj se ulaganje provodi sukladno projektno-tehničkoj ili drugoj dokumentaciji iz prijave projekta navedene u Obrascu A – Prijavnom obrascu u točki II.2.4. i II.2.5. i koja mora biti na području LAG obuhvata.

Kao dokaz tome dostavlja se Potvrda o teritorijalnoj pripadnosti katastarske čestice izdana od Državne geodetske uprave iz koje je razvidno na području kojeg naselja se nalazi pojedina katastarska čestica.

Ukoliko se ulaganja iz prijave projekta provode na području više naselja koja ne pripadaju u isti rang naselja po broju stanovnika, naseljem u kojem se ulaganje provodi smatrat će se naselje u kojem je sjedište nositelja projekta.

**Kriterij odabira 2: TIP  ULAGANJA/PRIORITETNO ULAGANJE**

Nositelj projekta ostvaruje bodove sukladno tipu ulaganja koji nositelj projekta prijavljuje na Natječaj.

**Kriterij odabira 3: DOPRINOS KVALITETI ŽIVOTA (POTENCIJALNI KORISNICI)**

Nositelj projekta ostvaruje bodove za Kriterij odabira broj 3. sukladno doprinosu kvaliteti života, odnosno potencijalnim korisnicima kojima je namijenjena projektna prijava. Udovoljavanje ovom kriteriju nositelj projekta dokazuje Obrascem A – Prijavni obrazac.

Ukoliko je nositelj projekta prijavio projekt koji sadrži kombinaciju najmanje dvije vrste projekta sukladno poglavlju 3.1, točka 19. i 20. LAG Natječaja, a projekti zasebno gledajući temeljem Kriterija za odabir ostvaruju različiti broj bodova, tada će se prijavi projekta dodijelit broj bodova prema projektu za koji bi zasebno ostvario već broj bodova.

**DODATNI KRITERIJI IZ LRS-A:**

**Dodatni kriterij odabira 1**: ***PREDNOST IMA PRIJAVITELJ ČIJI PROJEKT DOPRINOSI STVARANJU VEĆEG BROJA RADNIH MJESTA***

Nositelj projekta ostvaruje prednost prilikom rangiranja prijave projekta ukoliko provedbom projekta stvara veći broj novih radnih mjesta, odnosno ako je zaposlio osobu temeljem Ugovora o radu, te izvršio potrebne prijave radnika na HZMO i HZZO. Udovoljavanje ovom kriteriju korisnik će dokazati potvrdom o prijavi na HZMO i/ili Ugovorom o radu i/ili preslikom Rješenja Porezne uprave. Otvaranje radnog mjesta, u smislu ovog Natječaja, treba izvršiti prije podnošenja zadnjeg Zahtjeva za isplatu, te ga treba zadržati pet (5) godina nakon isplate zadnje rate. FTE (eng. Full Time Equivalent), odnosno ekvivalent punog radnog vremena jest podatak koji se odnosi na broj zaposlenih s kraćim od punog radnog vremena u ekvivalentu broja zaposlenih s punih radnim vremenom. (npr. dvije osobe od kojih svaka radi pola radnog vremena prikazuje se kao jedna u ekvivalentu punog radnog vremena (0,5+0,5=1)).

**Dodatni kriterij odabira 2:** ***PREDNOST IMA PRIJAVITELJ ČIJI JE PROJEKT S VEĆIM STUPNJEM INOVATIVNOSTI:***

**Inovativnost:** U Prilogu III. Opis projekta, točci 3.7. potrebno je navesti koji je to novi/inovativni pristup, tj. novo inovativno rješenje te kako je povezan s projektom (ulaganjem) prijavljenim u prijavi projekta.

**Pojašnjenje:**

Da bi nositelj projekta ostvario prednost po dodatnom kriteriju potrebno je dostaviti dokumentaciju kojom se dokazuje da se projektom uvodi novi/inovativni pristup, tj. novo inovativno rješenje. To može biti:

* Dokaz o priznanju patenta izdan od nadležne institucije i/ili
* Dokaz o nagradi na sajmovima inovacija (domaćim i stranim) i/ili
* Dokaz o zaštićenom intelektualnom vlasništvu izdan od nadležne institucije.

Priznati patent/nagrade/zaštićeno intelektualno vlasništvo mora se odnositi na novi/inovativni pristup koji je predmet projekta (ulaganja) prijavljenog u projektnoj prijavi.

U projektnoj prijavi potrebno je navesti koji je to novi/inovativni pristup te obrazložiti na koji način je isti inovativan i povezan s projektom (ulaganjem) prijavljenim u projektnoj prijavi.

Također, po inovativnim rješenjima za koja nisu dostavljeni prethodno navedeni dokazi neće se ostvariti prednost.

**Dodatni kriterij odabira 3**: ***PREDNOST IMA PRIJAVITELJ ČIJE SE ULAGANJE PROVODI U NASELJU SA MANJIM BROJEM STANOVNIKA*** – vrijedi isto kao za glavni kriterij broj 1.

**Dodatni kriterij odabira 4:** ***PREDNOST IMA PRIJAVITELJ KOJI JE PRVI (DAN, SAT, MINUTA, SEKUNDA) PODNIO PRIJAVU PROJEKTA NA LAG NATJEČAJ****.*

Utvrđivanje prednosti prijavitelja obavlja se usporedbom datuma odašiljanja s poštanskog žiga na paketu/omotnici u kojoj je podnesena prijava. Ukoliko datum odašiljanja nije moguće iščitati sa paketa/omotnice u kojem je dostavljena prijava isti će se ispisati sa internet stranice Hrvatske pošte i alata za praćenja poštanskih pošiljki (<https://www.posta.hr/tracktrace.aspx>).

Dodatni kriterij 1. ima najveću važnost, što znači da će se dodatni kriterij 2. primjenjivati samo ukoliko prijavitelji i po dodatnom kriteriju 1. budu imali jednak broj bodova. Dodatni kriterij 3. primjenjivati će se ako i po dodatnom kriteriju 2. budu imali jednako bodova, te dodatni kriterij 4. koji će se primjenjivati ukoliko po svim prethodnim dodatnim kriterijima budu jednako ocijenjeni.

Ako dvije ili više prijava projekata i nakon takve provjere imaju isti broj bodova, provest će se

postupak izvlačenja slučajnim odabirom u prisutnosti javnog bilježnika.